**ประวัติตีคลีไฟ**

**คลีไฟ (KLEE-FIRE)** เป็นการละเล่นที่แปลกและท้าท้าย ซึ่งหาดูได้ยากมากและจะมีแห่งเดียวในเมืองไทยเหมือน ๆ กับ “ทุ่งดอกกระเจียว” อันลือชื่อซึ่งจะมีให้พี่น้องชาวจังหวัดชัยภูมิได้ภาคภูมิใจตลอดว่าที่อื่นในโลกนี้

**คลี** มีความหมายว่า ลูกกลม กลม เป็น การเล่นแข่งขันอย่างหนึ่ง ผู้เล่นขี่ม้าตีลูกกลมด้วยไม้ เช่น ให้พระยาสามนต์คนดี มาตีคลีพนันในสนาม. (สังข์ทอง)

ประวัติคลีไฟ เท่าที่จำความได้ตามที่ผู้เฒ่าท่านได้เล่าให้ฟังมา ณ หมู่บ้านหนองเขื่อง ตำบลกุดตุ้ม อำเภอเมืองชัยภูมิ จังหวัดชัยภูมิ การเล่นคลีไฟ เริ่มต้นมีมาตั้งแต่ปี 2489 ซึ่งแรกเริ่มการเล่นเรียกว่า “คลีโหล๋น” โดยการเล่นมีวิธีเล่นที่ง่าย โดยแข่งขันกันตีคลีไกล ใครมีความสามารถตีได้ไกลเป็นผู้ชนะ ต่อมาจึงมีการเปลี่ยนจากการตีไกลมาเป็นการแข่งขันแบบเป็น

เมื่อก่อน ระบบความสะดวกสบายด้านสาธารณูปโภคยังไม่มี เช่น ไฟฟ้า,น้ำประปา รวมถึงความสะดวกสบายด้านการเดินทางด้วยนั้นแหละ คนสมัยก่อนการไปอาบน้ำชำระร่างกายจะชักชวนกันไปยังท่าน้ำ (ห้วย,หนอง,คลอง,บึง) ซึ่งจะมีกอไผ่ขึ้นเรียงรายตามแหล่งน้ำเพราะไม้ไผ่มีความสำคัญต่อวิถีชีวิตคนชนบทอย่างยิ่งโดยเฉพาะในช่วงเย็น (ตอนเช้าไม่ค่อยจะได้อาบน้ำหรอกนะ) จะไปกันเป็นกลุ่ม สวมผ้าโสร่ง ผ้าขาวม้าพาดไหล่ (ผ้าเช็ดตัว) สูบยาสูนมวนใหญ่ ๆ (บุหรี่ (ยาสูบ)) ก็เลยคิดสนุกเพื่อเป็นการเรียกเหงื่อ ก่อนอาบน้ำ แบ่งทีมกันเล่น (คลีโหล๋น) ในฤดูนั้นภาคอีสานอากาศเย็นเร็ว ค่ำไว จึงไปก่อกองไฟไว้ก่อนแล้วค่อยมาเล่น ความสนุกสนานกับการใช้เหง้าไม้ไผ่เป็นอุปกรณ์ ตีก้อนไม้ขนาด 10 – 15 cm ไปยังเขตฝ่ายตรงกันข้ามแล้วเข้ากรอบที่กำหนด(ประตู) ของฝ่ายตรงกันข้าม (คล้ายกีฬาฮอกกี้)

ในขณะที่เล่น ลูกไม้กลิ้งเข้าไปในกองไฟ กว่าจะเขี่ยมันออกมาได้มันก็ติดไฟไปแล้ว ความรู้สึกในอารมณ์ที่กำลังสนุกต่อเนื่อง เลยไม่ยอมดับไฟที่กำลังลุกไหม้ ก้อนไม้ ก็เลยปล่อยเลยตามเลย และแล้วความคิดความคิดใหม่ ๆ กับการเล่น “คลีโหล๋น” จึงเกิดขึ้น ทุกเย็นของการมาอาบน้ำของกลุ่มชาวบ้านหนองเขื่องจะเล่น “คลีโหล๋น” พอค่ำลงมองไม่เห็นลูกไม้ จึงนำไฟมาจุดลูกไม้ เพื่อการมองเห็น จึงเล่นหรือแข่งขันกันต่อได้ในช่วงค่ำ มันสร้างความสนุกสนานเร้าใจกว่าการเล่น “คลีโหล๋น” แบบเดิม ๆ จึงเป็นที่มาของการเรียกชื่อ คลีไฟ (KLEE-FIRE) ชาวบ้านหนองเขื่อง ได้กลับมาเล่นคลีไฟอีกครั้งเมื่อ พ.ศ.2541 ที่ผ่านมา และจะถือว่าเป็นกีฬาพื้นบ้านที่ควรค่าแก่การอนุรักษ์ไว้ และสืบทอดเป็นประเพณีตลอดไป

ซึ่งชาวบ้านหนองเขื่องจะจัดกิจกรรมการเล่นปีละ 1 ครั้งในช่วง “งานออกพรรษา” และช่วงหลังออกพรรษาของทุกปี